Demetrius I Poliorcetes
Demetrius, primus eius nominis in serie regum Macedonum, agnomine Poliorcetes ('urbium expugnator') notus, fuit filius Antigoni "Monophthalmi", anno 336 a.C.n. natus, mortuus 283).

De vita 
Demetrius in bellis Diadochorum pugnavit. 

Anno 312 a Ptolemaeo Lagi filio devictus est proelio iuxta Gazam commisso. 

Anno 307 Athenas cepit, Demetrio Phalereo expulso, sed libertatem reddit civibus, qui, a Stratocle suasi, Demetrio honores fere divinos obtulerunt. 

Anno 305 et 304 a.C.n. Rhodum frustra obsedit.

Demetrius rex Macedoniae ab anno 294 usque ad 288 fuit. 

Anno 286 a Seleuco captus, tribus annis post in captivitate mortuus est.

Uxorem duxit Philam Antipatri filiam. Filios genuit Antigonum et Demetrium "pulchrum", cui nupsit Berenice, Magae Cyrenae regis filia (postea Berenice II, Aegypti regina). Filiam Stratonicam genuit quae primum regi Seleuco nupsit, mox filio eius Antiocho.

Demetrius amasias habuit Maniam,, Demo, Leaenam et Lamiam, a qua Athenis ad cenam opulentissimam receptus est. Inter adulatores eius fuerunt Oxythemis Larissaeus, Burichus et Adimantus Lampsacenus; inter sectatores Themison Samius.

Apud posteros fama 
Res gestae Demetrii Poliorcetae in mythistoriis hodiernis leguntur: in Alfredi Duggan Elephants and Castles et in narratione de rebus futuris ab L. Sprague de Camp scripta sub titulo The Bronze God of Rhodes.

Fontes vitae Demetrii Poliorcetae 
 Demochares, Historiae (deperditae: fragmentum  253a)
 Diodorus Siculus, Bibliotheca historica libri 19-21
 Phylarchus, Historiae (deperditae: fragmenta  261b, 614e)
 Plutarchus, "Vita Demetrii"

Notae

Nexus externi 
 Demetrius Poliorcetes apud livius.org

Bibliographia 
 "Demetrius I, king of Macedonia" in  vol. 1 pp. 962-965
 no. 29, p. 379
J. Kaerst, "Demetrios (33)" in  
 Kenneth Scott, "The deification of Demetrius Poliorcetes" in American journal of philology vol. 49 (1928) pp. 137-166, 217-239 1 2
 C. Wehrli, Antigone et Démétrios. Genavae, 1968
 P. V. Wheatley, "The Lifespan of Demetrius Poliorcetes" in Historia vol. 46 (1997) pp. 19-27
 P. V. Wheatley, "The Antigonid Campaign in Cyprus, 306 B.C." in Ancient Society vol. 31 (2001) pp. 133-56

Nati 337 a.C.n.
Mortui 283 a.C.n.
Reges Macedonum
Antigonidae
Mortui captivi
Divi
!
Antigonus Monophthalmus